Volgens die raad van Sy wil (Deel 20) | "Is en Wat Was en Wat Kom" – die onbekende karakter van Jesus Christus en Sy Woord
← Volgens die raad van Sy wil (Deel 19)
Posted on Augustus 2, 2016	by 4windkoinonia
Deel 20 – ‘Ewige’ is nie ‘n Skriftuurlike Woord
Diegene wat hulself bevind in die kampe van die “ewige verderf”, “ewige oordeel” en “ewige pyniging” weier om te erken dat die Hebreeuse woord “ôlâm” en die Griekse woord “aiōn” bloot verwys na ‘n tydperk, lank of kort, met ‘n definitiewe begin en ‘n definitiewe einde.
Hierdie woorde, die Hebreeuse woord “ôlâm” en die Griekse woord “aiōn“, is die woorde waar God ‘n bose gees gestuur het om die vertalers te oortuig om hierdie twee woorde te vertaal met ‘n verskeidenheid van Afrikaanse woorde en frases om die ware betekenis daarvan te verberg. Hier is een so ‘n vers:
Mat 24:3 En toe Hy [Jesus] op die Olyfberg gaan sit het, kom die dissipels alleen na Hom en sê: Vertel ons, wanneer sal hierdie dinge wees, en wat is die teken van u koms en van die voleinding van die wêreld [die Griekse woord hier vir “wêreld is “aiōn“]?
“Wat sal die teken van u koms en van die voleindiging van die “aiōn“, bewys hierdie woord “aiōn” het niks te doen met die konsep van “ewig” of “ewigheid” nie! Die “voleindiging van die “aiōn” het alles te doen met ‘n tydperk wat dan eindig met die koms van Christus.
Hier is nog twee verse wat aandui dat die konsep van ‘n “aiōn” ook ‘n begin aandui – wat geensins moontlik is as die woord “aiōn” iets te doen het met ‘n “ewigheid” nie – “ewigheid” het immers nie ‘n begin of ‘n einde nie!!!
2Ti 1:9 wat ons gered en geroep het met ‘n heilige roeping, nie volgens ons werke nie, maar volgens sy eie voorneme en genade wat ons van ewigheid [Griekse woord hier is “aiōnios” – die byvoeglike naamwoord van die naamwoord “aiōn”] af in Christus Jesus geskenk is,
Tit 1:2 in die hoop van die ewige lewe wat God, wat nie kan lieg nie, van ewigheid [Griekse woord hier is weereens “aiōnios” – die byvoeglike naamwoord van die naamwoord “aiōn”] af beloof het,
Hier is die King James vertaling van die twee verse om die absurdhede in die vertalings van die woorde “aiōn” en “aiōnios” duideliker te maak:
2Ti 1:9 KJV Who hath saved us, and called us with an holy calling, not according to our works, but according to his own purpose and grace, which was given us in Christ Jesus before the world [die Griekse woorde wat saam gebruik word is inderdaad “aiōnios chronos” – “aiōnios” is die byvoeglike naamwoord van die naamwoord “aiōn”] began…
Tit 1:2 KJV In hope of eternal life, which God, that cannot lie, promised before the world [die Griekse woorde wat weereens hier saam gebruik word is inderdaad “aiōnios chronos”] began…
Die feit dat ons roeping “in Christus Jesus” gegee was voor die BEGIN van die wêreld (of soos die Afrikaanse vertalings die klits heeltemal kwyt raak in die woorde “van ewigheid af”), bewys weereens dat hierdie naamwoord “aiōn” en sy byvoeglike naamwoord “aiōnios” niks te doen het met ‘n konsep van “ewig”of “ewigheid” nie. Die konsep wat hier aangedui word in die twee tekste het wel ‘n BEGIN en ‘n EINDE, en dit het te doen met TYD, soos die Griekse woord “chronos” ook bewys! “Chronos” is die Griekse woord vir TYD of SEISOEN!!!
Was ons geroep voor die ewigheid bestaan het? Nee – dit is absurd! Ewigheid het NIE ‘n begin of ‘n einde nie, maar ‘n tydperk het wel ‘n begin en ‘n einde. En dit is wat die woorde “aiōn” of “aiōnios” beteken! Dit het altyd betrekking op ‘n TYDPERK en so word hierdie woorde dwardeur die Skrifte gebruik.
Ook in hierdie verse:
Open 14:9-11 En ‘n derde engel het hulle gevolg en met ‘n groot stem gesê: As iemand die dier en sy beeld aanbid en ‘n merk op sy voorhoof of op sy hand ontvang, 10 sal hy self ook drink van die wyn van die grimmigheid van God wat ongemeng ingeskink is in die beker van sy toorn, en hy sal gepynig word met vuur en swawel voor die heilige engele en voor die Lam. 11 En die rook van hulle pyniging gaan op tot in alle ewigheid [Grieks “eis aiōn aiōn”], en hulle het dag en nag geen rus nie hulle wat die dier en sy beeld aanbid, en elkeen wat die merk van sy naam ontvang.
Die dubbele gebruik van “aiōn” in die vers dui eerstens op die bepaalde TYDPERK van die poel van vuur, en tweedens dui dit aan dat elkeen wat die merk van die dier ontvang ook dit ontvang vir ‘n BEPAALDE TYDPERK. Dit is juis in hier tydperk van God se OORDEEL dat die merk verwyder word deur die VUUR van God!
God se oordeel het ALTYD ‘n doel omdat God niks doen sonder ‘n doel nie. God se doelwitte is ALTYD edel en goed!!! Hier is die doel van God se oordeel:
Jes 26:9 ….want as u oordele op die aarde [op die mens] is, leer die inwoners van die wêreld geregtigheid.
God sal Sy geregtigheid aan ALMAL skenk omdat NIEMAND God se geregtigheid kan VERDIEN NIE:
Ons het nie gevra om “in sonde” gebore te word nie, en so ook is die “genadegawe van God” in Christus SONDER VERDIENSTE! Ons word ALMAL gered deur hierdie GAWE van geregtigheid in Christus!
Die Kerk van God word nou geneem deur hierdie oordeel wat redding bring:
“….wat sal die einde wees van die wat aan die evangelie van God ongehoorsaam is?” die antwoord op Petrus se vraag is die tweede oordeel by die groot wit troon en die poel van vuur. Dit is tydens hierdie tweede oordeel van God waar die res van die mensdom ook redding sal ontvang:
Niemand spring God se PYNLIKE oordeel vry nie. Almal gaan deur dieselfde tugtiging- en kastydingsproses:
Dit is slegs deur God se VURIGE oordeel dat die hout, hooi en stoppels (ons aardse dade en selfgergtigheid) uitgebrand sal word en ons sal verseker groot “skade” ly:
Ja, sommige word nou weggestoot, maar God se verwerping is nie vir ewig nie. God verhard nou baie harte om nie hierdie waarhede te kan hoor, verstaan of aanvaar nie. Maar dit sal uit hulle verwyder word op die tyd soos deur God bepaal:
Rom 11:29-32 Want die genadegawes en die roeping van God is onberoulik. 30 Want soos julle ook vroeër aan God ongehoorsaam was, maar nou barmhartigheid ontvang het deur hulle ongehoorsaamheid, 31 so het hulle ook nou ongehoorsaam geword deur die barmhartigheid aan julle, sodat hulle ook barmhartigheid kan ontvang. 32 Want God het hulle almal in die ongehoorsaamheid ingesluit om vir almal barmhartig te kan wees.
“…om vir almal barmhartig te kan wees” is iets wat baie nie nou kan aanvaar nie. GOD SAL WEL AAN ALMAL SY BARMHARTIGHEID BEWYS!!!!